ཅས་
པ་སྤྱན་དྲངས། ཨོཾ་ཨགྷཾ་པྲ་ཏི་ཙྪ་ཧཱུྃ་སྭཱཧཱ། པུཥྤ་པྲ་ཏཱི་ཙྪ་ཧཱུཾ་སྭཱཧཱ། དེ་བཞིན་དྷུ་པེ་སོགས་ཀྱི་ཉེར་སྤྱོད་རོལ་
མོདང་བཅས་པསམཆོད། བཛྲ་ ཨཾ་ ཀུ་ ཤ་ཛ། བཛྲ་པཱ་ཤ་ཧཱུྃ། བཛྲ་སྥོ་ཊ་བཾ། བཛྲ་གཎྜེ་ཧོ༔ ཡེ་ཤེས་པ་
རྣམས་རང་གི་དམ་ཚིག་པ་དང་དབྱེར་མེད་དུ་འདྲེས། དབང་གི་ལྷ་རྣམས་ཀྱིས་དབང་བསྐུར་
(༢བ)གཙོ་བོ་ལ་རྡོ་རྗེ་སེམས་དཔའ། ནས་དོན་གྲུབ་ཀྱིས་དབུ་བརྒྱན་གྱི་བར་སྒྲུབ་ཐབས་
སྐུ་མདོག་དམར་མོ་ཞལ་གཅིག་ཕྱག་བཞིའི་གཡས་གཉིས་གྲི་གུག་
ལྟར་གྱི་མཐར་ལས་བུམ་གྱི་དུམ་སྐྱེས་མ་གཉིས་ལ་འོད་དཔག་མེད་ཀྱི་དབུ་བརྒྱན་པར་
གྱུར། དེ་ནས་གཟུངས་ཐག་ནས་གཡོན་པའི་ཁུ་ཚུར་གྱིས་བཟུང་། གཡས་པ་འཕྲེང་བ་བགྲང་ཞིང་། དུང་ཆོས་ཀྱི་ཆུ་ལ་དམིགས་ནས།
ཨོཾ་བཛྲ་ཨ་མྲྀ་ཏ་ཨུ་ད་ཀ་ཋ། ཨོཾ་ཨཱཿཧཱུཾ། ལན་བདུན་བཟླས་ནས། དུང་ཆོས་ཀྱི་ཆུ་ཡེ་ཤེས་ཀྱི་བདུད་
རྩིར་བྱས་པའི་རྡོ་རྗེའི་རྡུལ་ཕྲ་རབ་ཀྱི་རང་བཞིན་དུ་གྱུར། སྔགས་ཀྱི་འོད་ཟེར་གྱིས་ཕྱོགས་
བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་ཡེ་ཤེས་ཀྱི་བདུད་རྩི་བཀུག་
ནས་བུམ་པའི་ཆུ་ལ་ཐིམ་པར་གྱུར། ཞེས་བརྗོད་ཅིང་བསམས་ནས། རྣམ་རྒྱལ་ལ་གཙོ་བོ་ཡབ་ཡུམ་གྱི་སྙིང་པོ་དང་ཉེ་སྙིང་
བརྒྱ་རྩ། ཕྲེང་སྔགས་བཟླ་བར་སྤྲོ་ན། ལྷ་གཞན་རྣམས་ཀྱི་སྙིང་པོ་བརྒྱ་རྩ་འམ། ཉེར་གཅིག་རེ་དང་། ལས་བུམ་ལ་ཞལ་བཞི་པའི་སྔགས་བརྒྱ་
རྩ་བཟླ་ཞིང་། བུམ་པ་གཉིསཀལ། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཨཱ་ཧཱུྃ། ཞེས་ཀྱང་ཅི་མང་དུ་བཟླས་
- 124 -
་

གྲུབ་པའི་དབང་ཕྱུག་དྲིལ་བུ་ཞབས་ཀྱི་བདེ་མཆོག་ལྷ་ལྔའི་བདག་འཇུག
ནས། ༀ་ཧྲཱིཿ་ཧ་ཧེ་ཧཱུྃ་ཧཱུྃ་ཕཊ་དང་། ཧཱུྃ་ལན་བདུན་གྱིས་བུམ་པ་གཉིས་ལ་དུང་ཆོས་ཀྱི་ཆུས་མཆོད་ཡོན་དབུལ། ཨོཾ་ཁཎྜ་
རོ་ཧི་ཧཱུྃ་ཧཱུྃ་ཕཊ། ཀྱིས་མེ་ཏོག་དཀར་པོ་གསུམ་གསུམ་བཞུགས། དེ་ནས་ལས་བུམ་ནས་དེ་ཉིད་ཀྱི་ཁ་རྒྱན་ནས་བླངས་ཏེ། བུམ་པ་
གཉིས་ལ་གཏོར་ནས། · ཇི་སྲིད་དཀྱིལ་འཁོར་ཆེན་པོའི་བྱ་བ་མ་རྫོགས་ཀྱི་བར་དུ་དབང་བསྐུར་བའི་
བགེགས་རྣམ་པར་བཟློག་པའི་འཕྲིན་ལས་མཛོད་ཅིག །ཅེས་བརྗོད། མཆོད་པ་རྣམས་བསངས་སྦྱངས་བྱིན་གྱིས་
བརླབས་ལ། ཉེར་སྤྱོད་རོལ་མོ་དང་བཅས་པས། རྒྱས་བསྡུས་ཇི་ལྟར་རིགས་པར་མཆོད། ནང་མཆོད་ཕུལ། ལག་པ་གཡས་བུམ་པ་ལ་རེག་
སྟེ། གཡོན་དྲིལ་བུ་བསིལ་ཞིང་། རྣམ་རྒྱལ་ལ་ཆོས་དབྱིངས་རྣམ་དག་སོགས་དང་། ལས་བུམ་ལ་ཆོས་རྗེ་གྲགས་པ་སོགས་
བསྡུས་པའམ་(༣ན)རྒྱས་པ་ཇི་ལྟར་རིགས་པས་ཀྱང་བསྟོད་དེ། བུམ་ པའི་ ལྷ་རྣམས་ ཆགས་ པ་ ཆེན་ པོའི་ མེས་ ཞུ་
སྟེ། བྱང་ཆུབ་ཀྱི་སེམས་ཀྱི་ངོ་བོར་བུམ་པའི་ཆུ་དང་རོ་གཅིག་ཏུ་གྱུར། མཚན་མའི་ལྷ་རྣམས་
ཀྱང་ཞུ་ནས་རང་རང་གི་ཕྱག་མཚན་གྱི་རྣམ་པར་གྱུར། དེ་ནས་ཕྱི་རོལ་པའི་གཏོར་མ་བྱ་བ་ནི། གཏོར་མ་ཆུ་གཉིས་
ཉེར་སྤྱོད་རོལ་མོ་ནང་མཆོད་དང་བཅས་པ་བསངས་སྦྱངས། སྔོན་འགྲོ་གཏོར་མ་ལྟར་ཕུལ་ནས་གཙང་སར་སྐྱེལ། ཉེ་རེག་བྱས། སློབ་དཔོན་
གྱི་གཏིང་མནན་ཏེ་ནང་དུ་ཤར་སྒོའི་ཐད་དུ་ཧཱུཾ་མཛད་ཀྱི་ཕྱག་རྒྱ་བྱས་ལ། རང་ཉིད་སྐད་ཅིག་གིས་ཧཱུཾ་མཛད་སྔོན་པོ།
ཞལ་གཅིག་ཕྱག་གཉིས་ཧཱུཾ་མཛད་ཀྱི་ཕྱག་རྒྱ་འཆིང་བ། གཡོན་བརྐྱང་བའི་སྟབས་ཀྱིས་
བཞུགས་པ། རྡོ་རྗེ་ཤུགས་ཀྱི་འཇུག་པས་དཀྱིལ་འཁོར་གྱི་ནང་དུ་ཞུགས་པར་གྱུར། ཞལ་བཞི་
པའི་སྔགས་བརྗོད་ཅིང་བསྐོར་བ་ལན་གསུམ་བྱ། མེ་ཏོག་གི་འཕྲེང་བ་བཟུང་ནས་ཤར་སྒོར་འབྲེང་སྟེ། ཨོཾ་མཆོག་ཏུ་བདེ་བའི་
སེམས་ནི་རོལ་པར་ལྡན། །སྒེག་པའི་ཕྱག་གིས་བཅོམ་ལྡན་འདས་ལ་འདུད། །ཛཿཧཱུྃ་བཾ་
ཧོཿཧི་ཧི་ཧི་ཧི་ཧི། ། མགོན་པོ་སྙིམ་པའི་མེ་ཏོག་བཞེས་སུ་གསོལ། །གཙོ་བོ་ལ་མེ་ཏོག་ཕུལ། པྲ་ཏིཙྪ་
བཛྲ་ཧོ། དེ་ནས་ནུབ་ཏུ་སོང་སྟེ། སྔར་བཞིན་ཧཱུཾ་མཛད་ཀྱི་ཕྱག་རྒྱ་བཅས་ཏེ། ༀ་བཛྲཏ་གྷ། ཊ་ས་མ་ཡ་པྲ་བེ་ཤ་ཡ་
ཧཱུཾ། ཞེས་ཕྱག་རྒྱ་བཀྲོལ་ནས་ཤར་སྒོ་དབྱེ་ལ། དེ་བཞིན་དུ་གཡོན་བསྐོར་དུ་ཕྱིན་ཏེ། སྒོ་གཞན་གསུམ་དབྱེ་ལ། ཨོཾ་ས་མ་ཡ་པྲ་བེ་ཤ་
ཡཱ་ མི། ཞེས་མེ་ཏོག་མགོ་ལ་བཅིངས། ༀ་པྲ་ཎ་མཱ་ མི་ སརྦ་ཏ་ཐཱ་ག་ཏཱ་ན། ཞེསཔས་ཕྱག་རྒྱ་བྱས་ནས། བདག་ དང་
སེམས་ཅན་ཐམས་ཅད་ལ་དངོས་གྲུབ་ཐམས་ཅད་ཀྱི་བཀའ་དྲིན་སྩོལ་ཅིག །ཤར་སྒོའི་
- 125 -

རྒྱལ་དབང་གསུམ་པ་བསོད་ནམས་རྒྱ་མཚོའི་གསུང་འབུམ།
ཕྱི་ན་གནས་ཏེ། བླ་མའི་བྱ་བ་རྣམས་དཀྱིལ་འཁོར་གཙོ་བོ་བྱེད་ཅིང་། སློབ་བུའི་བྱ་བ་རྣམས་
བདག་ཉིད་ཀྱིས་བྱེད་པར་མོས་ཏེ། མཎྜལ་ཕུལ། དགའ་ཆེན་ཁྱོད་བདག་སྟོན་པ་(༣བ)
ཞེས་པ་ནས། མགོན་པོ་བདག་ནི་བཞུགས་སུ་གསོལ། ལན་གསུམ་བརྗོད། །ཨོཾ་ཙཀྵུ་བནྡྷ་ཝ་ར་
མ་ཎ་ཡ་ཧཱུཾ། ཞེས་པས་མིག་དར་བཅིངས། ཨ་ཁཾ་བཱི་ར་ཧཱུཾ། གི་མེ་ཏོག་གིས་འཕྲེང་བས་བཟུང་། རང་ཉིད་ལས་བུམ་གྱིས་ཆུས་
བསང་ཞིང་། ༀ་ཁཎྜ་རོ་ཧི་ཧཱུཾ་ཕཊ། རང་ཉིད་སྐད་ཅིག་གིས་ཧེ་རུ་ཀཿསྔོན་པོ་ཞལ་གཅིག་ཕྱག་
གཉིས་རྡོ་རྗེ་དང་དྲིལ་བུ་འཛིན་པ་གཡས་བརྐྱང་གིས་བཞུགས་པའི་ཐུགས་ཀར་ཉི་མ་ལ་
ཧཱུཾ་སྔོན་པོ། མགྲིན་པར་ཉི་མ་ལ་ཨཱཿདམར་པོ། སྤྱི་བོར་ཟླ་བ་ལ་ཨོཾ་དཀར་པོ། །ཡི་གེ་
གསུམ་གྱི་འོད་ཟེར་གྱིས་ལུས་འོད་གསལ་བར་བྱས་པར་གྱུར། །བླ་མས། བུ་ཁྱོད་སུ་ཡིན་
ཅི་ལ་དགའ། །སློབམས། སྐལ་བཟང་བདག་བདེ་བ་ཆེན་པོ་ལའོ། །བླམས། དེ་ ཡིས་བུ་ཁྱོད་ཅི་
ཞིག་བྱ། །སློབ་མས། སངས་རྒྱས་མཆོག་གིས་དམ་ཚིག་བགྱིད་འཚལ། །དཀོན་མཆོག་གསུམ་
ལ་བདག་སྐྱབས་འཆི། །སོགས་ཐུན་མོང་དང་ཐུན་མོང་མ་ཡིན་པའི་སྡོམ་པ་བཟུང་ལ། སངས་རྒྱས་བྱང་ཆུབ་སེམས་
དཔའ་ཀུན། །ཞེས་པ་ནས། སེམས་ཅན་མྱ་ངན་འདས་ལ་འགོད། །ཅེས་ལན་གསུམ་བརྗོད། སེམས་ཅན་
ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱའོ་སྙམ་པའི་སྨོན་པའི་སེམས་ཀུན་རྫོབ་པ་
དེ་ཉིད་སྙིང་ཁར་ཟླ་བའི་དཀྱིལ་འཁོར་ཡོངས་སུ་རྫོགས་པར་གྱུར་པའི་སྟེང་དུ། ཆོས་
ཐམས་ཅད་རང་བཞིན་མེད་པའི་སྟོང་པ་ཉིད་དང་། རང་གིས་སེམས་རོ་གཅིག་ཏུ་གྱུར་
པའི་དོན་དམ་པའི་བྱང་ཆུབ་ཀྱི་སེམས་དེ་ཉིད་རྡོ་རྗེ་དཀར་པོ་རྩེ་ལྔ་པའི་རྣམ་པ་ཅན་དུ་
གྱུར་ཨོཾ་སརྦ་ཡོ་གི་ཙིཏྟ་ཨུ་པ་ད་ཡཱ་མི། རྡོ་རྗེ་མེ་ཏོག་དང་བཅས་པ་སྙིང་ཁར་བཟུང་ལ། ཨོཾ་སུ་རཱ་ཏེ་ས་མ་ཡ་
སྟཱཾ་ཧོཿསིདྡྷི་བཛྲ་ ཡ་ཐཱ་ སུ་ ཁཾ། མགོ་བོར་རྡོ་རྗེ་བཟུང་སྟེ། དེང་ཁྱོད་དེ་བཞིན་གཤེགས་པ་ཐམས་ཅད་
ཀྱིས་བྱིན་གྱིས་རློབ་པར་འགྱུར་གྱིས་ཁྱོད་ཀྱིས་ཀྱང་དེ་བཞིན་(༤ན)གཤེགས་པ་ཐམས་
ཅད་ཀྱི་མཆོག་ཏུ་གསང་བའི་དཀྱིལ་འཁོར་འདི། དཀྱིལ་འཁོར་དུ་མ་ཞུགས་པ་རྣམས་
- 126 -

གྲུབ་པའི་དབང་ཕྱུག་དྲིལ་བུ་ཞབས་ཀྱི་བདེ་མཆོག་ལྷ་ལྔའི་བདག་འཇུག
ལ་སྨྲ་བར་མི་བྱ་ཞིང་། མ་དད་པ་རྣམས་ལའང་མ་ཡིན་ནོ། །ཞེས་བླ་མའི་ལག་གིས་རྡོ་རྗེ་ལ་འཇུས་ནས། ཧཱུྃ་
ཛཿཧཱུཾ། མཧཱ་ར་ཏ་སུ་ཌི་ཌྷ་སུ་ཏོ་ཥྱོ་སུ་སུ་ཥོ། བཛྲ་ས་ཏྭ་ཨཱདྱ་སིདྱཱ་མཾ། ཞེས་བརྗོད་དེ་གཡོན་བསྐོར་ལན་
གསུམ་བྱ། ན་མཿཏེ་ཧཱུཾ། ན་མཿམི་ཧཱུཾ། ན་མོ་ན་མོ་མཿཧཱུཾ་སྭཱཧཱ། ཞེས་གཙོ་བོ་ལ་ཕྱག་གསུམ་བྱས་ལ། དེ་ནས་ཐལ་
མོ་སྙིང་གར་སྦྱར་ཏེ། རང་གི་སྙིང་ཁར་ལམ་ལས་གྲི་གུག་ལམ་གྱིས་མཚན་པར་གྱུར་ཨོཾ་སརྦ་བཱི་
ར་ཡོ་གི་ནཱི་བྷྱ༔ པུ་ཛ་ཨུ་པསྠ་ན་ཡཱ་ཨདྨ་ནཱཾ་ ནིརྱ་ཏ་ཡཱ་མི། སརྦ་ཏ་ཐཱ་ག་ཏ་ཝཱི་ར་ཡོ་གི་ཌཱ་
ཀི་ནྱ་ཏྱ་ཨ་དྷི་ཏཥྛིནྟུ་མཾ། ཞེས་མཁའ་འགྲོ་མ་ལ་ཕྱག་བྱས་པས། མཁའ་འགྲོ་མ་ལས་མཁའ་འགྲོ་མ་མར་
མེ་གཅིག་ལས་གཉིས་མཆེད་ཀྱི་ཚུལ་དུ་བྱུང་བས། རང་གི་སྙིང་གར་ཐིམ་པས་རང
མཁའ་འགྲོ་མའི་རང་བཞིན་དུ་གྱུར། རང་གི་དཔྲལ་བར་རཾ་ལས་གྲི་གུག་རཾ་གྱིས་མཚན་
པར་གྱུར། ཨོཾ་སརྦ་བཱི་ར་ཡོ་གི་ནཱི་བྷྱ། པུ་ཛ་ཨ་བྷི་ཥེ་ཀཱ་ཡ་ཨཱཏྨ་ནཱཾ་ནིརྱ་ཏ་ཡཱ་མི། སརྦ་ཏ་
ཐཱ་ག་ཏ་བཱི་ར་ཡོ་གི་ནཱ་ལཱ་མ་དྱ། ཨ་བྷི་ཥིཉྩ་ཏུ་མཾ། ཞེས་ལཱ་མ་ལ་ཕྱག་བྱས་པས། ལཱ་མ་
ལས་ལཱ་མ་མར་མེ་གཅིག་ལས་གཉིས་མཆེད་ཀྱི་ཚུལ་དུ་བྱུང་བས་རང་གི་དཔྲལ་བར་
རང་ཉིད་
ཐིམ་པས་རང་ཉིད་ལཱ་མའི་རང་བཞིན་དུ་གྱུར། རང་གི་མགྲིན་པར་པཾ་ལས་གྲི་གུག་པཾ་
གྱིས་མཚན་པར་གྱུར། ཨོཾ་སརྦ་བཱི་ར་ཡོ་གི་ནཱི་བྷྱ༔ པཱུ་ཛ་པྲ་ཝནྟ་ན་ཡ་ཨཱདྨ་ནཱཾ་ནིརྱ་ཏ་ཡཱ་
མི། སརྦ་ཏ་ཐ་ག་ཏ་བཱི་ར་ཡོ་གི་ནཱི་ཁཎྜ་རོ་ཧི་པྲ་ཝཱརྟ་དྱ་ཡནྟ་མཾ། ཞེས་དུམ་སྐྱེས་མ་ལ་
ཕྱག་བྱས་པས། དུམ་སྐྱེས་མ་ལས་དུམ་སྐྱེས་མ་མར་མེ་གཅིག་(༤བ)ལས་གཉིས་མཆེད་
ཀྱི་ཚུལ་དུ་བྱུང་བས། རང་གི་མགྲིན་པར་ཐིམ་པས་རང་ཉིད་དུམ་སྐྱེས་མའི་རང་བཞིན་
དུ་གྱུར། རང་གི་སྤྱི་བོར་མཾ་ལས་གྲི་གུག །མཾ་གྱིས་མཚན་པར་གྱུར། ཨོཾ་སརྦ་བཱི་ར་ཡོ་གི་
ནཱི་བྷྱཿཔུ་ཛ་ཀརྨ་ཎེ་ཨཱཏྣ་ནཱཾ་ནིརྱ་ཏ་ཡཱ་མི། སརྦ་ཏ་ཐཱ་ག་ཏ་བཱི་ར་ཡོ་གི་ནཱི། རུ་པི་ནྱ་དུ་ཀརྨ་
ཀརླནྟུ་མཾ། གཟུགས་ཅན་མ་ལ་ཕྱག་བྱས་པས་གཟུགས་ཅན་མ་ལས་གཟུགས་ཅན་མ་
མར་མེ་གཅིག་ལས་གཉིས་མཆེད་ཀྱི་ཚུལ་དུ་བྱུང་བས། རང་གི་སྤྱི་བོར་ཐིམ་པས་རང་
- 127 -

རྒྱལ་དབང་གསུམ་པ་བསོད་ནམས་རྒྱ་མཚོའི་གསུང་འབུམ།
ཉིད་གཟུགས་ཅན་མའི་རང་བཞིན་དུ་གྱུར། ཤར་སྒོར་ཕྱིན་ནས། གུ་རུ་ཙ་ར་ཎ་པུ་ཛ་ཨུ་
བསྠ་ནཱ་ཡ་ཨཱརྻ་ནཱཾ་ནིརྱ་ཏ་ཡཱ་མི། སརྦ་ས་ཏྭ་པ་རི་ཏྲ་ཎ་ཡ་ཨཱཏྨ་ནཱཾ་ནིརྱ་ཏ་ཡཱ་མི། བླ་མའི་ཞབས་
ལ་ཕྱག་བྱས་ཏེ། ཕན་ཡོན་གྱི་སྒོ་ནས་དམ་ལ་བཞག་པ་ནི། རྡོ་རྗེ་མགོ་བོ་ལ་བཞག་སྟེ། དེང་ཁྱོད་དེ་བཞིན་གཤེགས་པ
ཐམས་ཅད་ཀྱི་རིགས་སུ་ཞུགས་ཀྱི་དེས་ན་ངས་ཁྱོད་ལ་རྡོ་རྗེ་ཡེ་ཤེས་བསྐྱེད་པར་བྱ་སྟེ།
ཡེ་ཤེས་གང་གིས་ཁྱོད་དེ་བཞིན་གཤེགས་པ་ཐམས་ཅད་ཀྱི་དངོས་གྲུབ་རྣམས་ཀྱང་ཐོབ་
་
པར་འགྱུར་ན། དངོས་གྲུབ་གཞན་རྣམས་ལྟ་སྨོས་ཀྱང་ཅི་དགོས། ཁྱོད་ཀྱིས་ཀྱང་འདི་
དཀྱིལ་འཁོར་མ་མཐོང་བ་རྣམས་ཀྱི་མདུན་དུ་སྨྲ་བར་མི་བྱ་སྟེ། ཁྱོད་དམ་ཚིག་ཉམས་པར་
གྱུར་ལྟ་རེ། ཉེས་དམིགས་ཀྱི་སྒོ་ནས་དམ་ལ་བཞག་པ་ནི། ཁྱོད་ཀྱི་དམ་ཚིག་རྡོ་རྗེ་འདི། །གལ་ཏེ་ཁྱོད་ཀྱིས་
འགའ་ཞིག་ལ། །འདི་སྨྲས་ན་ནི་མགོ་བོ་འགས། །ཞེས་དང་། ཧེ་རུ་ཀཿདཔལ་དེང་ཁྱོད་ཀྱི། །
སྙིང་ལ་ཡང་དག་ཞུགས་པར་འགྱུར། །གལ་ཏེ་ཚུལ་འདི་སྨྲས་ན་ནི། །དེ་མ་ཐག་ཏུ་བྲལ་
ཏེ་ གཤེགས། །ཕན་ཡོན་དང་ཉེས་(༥ན)དམིགས་གཉིས་ཀའི་སྒོ་ནས་དམ་ལ་བཞག་པ་ནི། བདུད་རྩི་ཨོཾ་ཨཱཿཧཱུྃ་གི་སྒོ་ནས་བྱིན་གྱིས་
བརླབསལ། འདི་ནི་བུ་ཁྱོད་བདུད་རྩི་ཏེ། །མ་བསྲུངས་སྲེག་པར་བྱེད་པའི་དུག །བསྲུངས་ན་
དངོས་གྲུབ་འགྱུར་བ་སྟེ། །བདུད་རྩི་ལྔ་ཡི་ཆུས་འགྲུབ་བོ། །ཨོཾ་པཉྩ་ཨ་མྲྀ་ཏ་ཨུ་ད་ཀ་ཋ#E
ཁཱཧཱུཾ། རྡོ་རྗེ་སློབ་དཔོན་བཀའ་གཉན་པའི་སྒོ་ནས་དམ་ལ་བཞག་པ་ནི། མགོ་བོར་རྡོ་རྗེ་བཟུང་ནས། ཁྱོད་ཀྱིས་སྨད་པར་
མི་བྱ་ཞིང༌། །དམ་ཚིག་འགལ་བར་མི་བྱ་སྟེ། །དམྱལ་བ་ལ་སོགས་པར་འགྲོ་བར་འགྱུར་
རོ། །དེང་ནས་བརྩམས་ཏེ་ཁྱོད་ཀྱི་ཕྱག་ན་རྡོ་རྗེ་ང་ཡིན་གྱི། ངས་འདི་གྱིས་ཤིག །ཅེས་གང་
སྒོ་བ་དེ་ཁྱོད་ཀྱི་བྱ་དགོས་སོ། །ཁྱོད་ཀྱིས་ང་ལ་བརྙས་པར་ཡང་མི་བྱ་སྟེ། ཡ་ང་བ་མ་སྤངས་
པར་འཆི་བའི་དུས་བྱས་ནས་དམྱལ་བར་ལྟུང་བར་གྱུར་ཏ་རེ། ཡེཤེསའབེབ་པནི། དཔའ་བོ་དང་
རྣལ་འབྱོར་མ་ཐམས་ཅད་ཀྱིས་བྱིན་གྱིས་རློབས་ཤིག །དཔལ་ཧེ་རུ་ཀ་བདག་ལ་དབབ་
པར་མཛད་དུ་གསོལ། །ཞེས་ལན་གསུམ། བླ་མ་བདེ་མཆོག་གིས་གཟུགས་ཅན་གཡས་བརྐྱང་
- 128 -

གྲུབ་པའི་དབང་ཕྱུག་དྲིལ་བུ་ཞབས་ཀྱི་བདེ་མཆོག་ལྷ་ལྔའི་བདག་འཇུག
གིས་གནས་པར་གྱུར། རང་ཉིད་པདྨ་དང་ཉི་མའི་སྟེང་དུ་ཧཱུཾ་ལས་རྡོ་རྗེ་ཧཱུྃ་གིས་མཚན་པ་
ཡོངས་སུ་གྱུར་པ་ལས། ཧེ་རུ་ཀ་སྐུ་མདོག་སྔོན་པོ་ཞལ་གཅིག་ཕྱག་གཉིས་རྡོ་རྗེ་དང་དྲིལ་
བུ་ཐུགས་ཀར་སྣོལ་ཏེ་འཛིན་པ། གཡས་བརྐྱང་གིས་གནས་པའི་རྐང་པའི་འོག་ཏུ་ཡཾ་
ལས་རླུང་གི་དཀྱིལ་འཁོར་སྔོན་པོ་གཞུ་ལྟ་བུ་གཡོ་བ་བ་དན་གཉིས་ཀྱིས་མཚན་པ། རྐང་
མཐིལ་གཉིས་སུ་ཛྙ་ཡིག་དམར་པོ་རེ་རེ། ལྟེ་བར་རཾ་ལས་མེའི་དཀྱིལ་འཁོར་གྲུ་གསུམ་
པ་རས་མཚན་པ། སྙིང་གར་ལམ་(༥བ)ལས་སའི་དཀྱིལ་འཁོར་གྲུ་བཞི་པ། ཟུར་བཞིར་
རྡོ་རྗེ་རྩེ་གསུམ་པས་མཚན་པ། སྤྱི་བོར་པཾ་ལས་ཆུའི་དཀྱིལ་འཁོར་དཀར་པོ་ཟླུམ་པོ་བུམ་
པས་མཚན་པ། སྙིང་གའི་ནང་དུ་དཔལ་ཧེ་རུ་ཀ་ཡབ་ཡུམ་མཚོན་གང་བ་གཅིག་བཞུགས་
པར་གྱུར། བླ་མ་དང་གཙོ་བོ་ཐ་མི་དད་པའི་ཐུགས་ཀའི་ཧཱུཾ་ལས་འོད་ཟེར་འཕྲོས་པས།
རླུང་གི་དཀྱིལ་འཁོར་གྱིས་བ་དན་བསྐུལ་བས་རླུང་གཡོས། ཛྙ་ཡིག་གཉིས་འོག་གི་རླུང་
གིས་བསྐྱོད་པའི་རྐང་མཐིལ་གྱི་བུ་ག་ནས་ཞུགས་པ་ལྟེ་བའི་བར་དུ་སླེབ་པས། ལྟེ་བ་
དེའི་མེ་དང་ལྷན་ཏུ་འདྲེས་ནས་གྱེན་དུ་བྱུང་སྟེ་འབར་བས་ལུས་ཀྱི་ནང་ཐམས་ཅད་མེས་
གང་སྟེ། སྡིག་སྒྲིབ་ཐམས་ཅད་དང་སྙིང་གའི་སའི་